I 1911 ble House en nær venn og tilhenger av New Jerseys guvernør Woodrow Wilson, og hjalp ham med å vinne Demokratenes kandidatnominasjon til presidentvalget i 1912. Etter at Wilson var valgt til president, hjalp han ham med å velge en regjering. Han ble selv tilbudt en hvilken som helst stilling i regjeringen, men avslo, ettersom han mente at hans forhold til presidenten ville bli ødelagt dersom han fikk en offisiell stilling. I stedet fortsette han som Wilsons rådgiver.